《天章俞待制挽诗三首 其二》
宋代·杨杰

熙宁治百川，献议辟民田。平昔不毛地，于今大有年。

至忠期报国，上策在安边。士论追贤业，临风一泫然。

作者简介：无为人，字次公，自号无为子。仁宗嘉祐四年进士。神宗元丰中官太常，凡礼乐之事皆预讨论。与范镇议乐有异，多攻之。哲宗元祐中为礼部员外郎，出知润州，除两浙提点刑狱。卒年七十。有《无为集》、《乐记》。